**ΔΕΛΤΙΟ ΤΥΠΟΥ**

**ΜΕΤΑΤΡΟΠΗ ΑΓΙΑΣ ΣΟΦΙΑΣ ΣΕ ΤΖΑΜΙ**

Ο Σύλλογος Πολιτικών Μηχανικών Κύπρου (ΣΠΟΛΜΗΚ) καταδικάζει με τον πιο έντονο τρόπο την απόφαση της Τουρκικής Κυβέρνησης να μετατρέψει, μετά από 85 χρόνια από την ανακήρυξή της ως μουσείου, την Αγία Σοφία σε τζαμί. Η μετατροπή της Αγίας Σοφίας σε τζαμί παραβιάζει διεθνείς κανόνες δικαίου, αρχές και αξίες του ΟΗΕ και της ΟΥΝΕΣΚΟ και Διεθνείς Συνθήκες για τη διατήρηση τέτοιων μνημείων. Αυτή η παγκόσμια κληρονομιά θα πρέπει να φυλάσσεται ως μουσείο, με ανοικτές τις πόρτες σε όλους και σε όλες τις θρησκείες. Ο θόλος της Αγίας Σοφίας είναι αρκετά μεγάλος για να αγκαλιάσει την ανθρωπότητα. Η Αγία Σοφία δεν είναι ένα πολιτικό εργαλείο, αλλά κομμάτι της ιστορικής και πολιτιστικής κληρονομιάς της ανθρωπότητας και η λανθασμένη απόφαση για μετατροπή της σε τζαμί θα πρέπει να ανακληθεί άμεσα.

13 Ιουλίου 2020